**Rámcová dohoda o poskytovaní služieb cateringu pre mimoriadne podujatia**

**č. MAGTS XXXXXXX**

uzavretá podľa ustanovenia § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) v spojení s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len **„Dohoda“**)

medzi zmluvnými stranami

**Hlavné mesto Slovenskej republiky Bratislava**

sídlo: Primaciálne nám. 1, 814 99 Bratislava

IČO: 00 603 481

DIČ: 2020372596

banka: Československá obchodná banka, a. s.

č. účtu v tvare IBAN: SK37 7500 0000 0000 2582 9413

zastúpenie: Ing. Tatiana Kratochvílová, prvá námestníčka primátora v zmysle Podpisového poriadku účinného ku dňu podpísania tejto Dohody

kontaktná osoba: Mgr. Tomáš Pidych, email: [tomas.pidych@bratislava.sk](mailto:tomas.pidych@bratislava.sk), tel.: +421-911071561

(ďalej len ako „**Objednávateľ“**)

a

sídlo:

IČO:

registrácia: Obchodný register Okresného súdu..........., oddiel:............., vložka č................

DIČ:

banka:

č. účtu v tvare IBAN:

Zastúpenie:

kontaktná osoba: , email: tel.:

(ďalej len ako „**Poskytovateľ“**)

(Objednávateľ a Poskytovateľ spolu ďalej len ako „**zmluvné strany**“ a samostatne aj ako „**účastníci dohody**“)

**Preambula**

Objednávateľ ako verejný obstarávateľ podľa ustanovenia § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ zákon o verejnom obstarávaní“) uzatvára túto Dohodu ako výsledok verejného obstarávania na predmet zákazky „Cateringové služby“   
pre časť 1, ktorá bola zverejnená vo Vestníku verejného obstarávania č. 270/2022 zo dňa 22.12.2022 pod zn.   
50890 - WNS v súlade s postupom podľa § 117 zákona o verejnom obstarávaní.

Cieľom Objednávateľa je zabezpečiť bezproblémový chod podujatí, organizovaných Objednávateľom, ktoré sú bližšie špecifikované v Opise predmetu zákazky, ktorý tvorí neoddeliteľnú prílohu č. 1 k tejto Dohode (ďalej ako „Príloha č. 1“) ako aj tých, o ktorých Objednávateľ v čase uzavretia tejto Dohody nemá vedomosť, a ktoré budú známe počas účinnosti Dohody.

**Článok I**

**Predmet Dohody**

1. Predmetom tejto Dohody je rámcová úprava vzájomných vzťahov medzi Objednávateľom a Poskytovateľom po dobu právnej záväznosti tejto Dohody pri poskytovaní služieb uvedených v ods. 2 a 3 tohto článku.
2. Poskytovateľ sa zaväzuje po dobu právnej záväznosti tejto Dohody poskytovať Objednávateľovi (i) komplexné cateringové služby podľa ods. 3 tohto článku, Prílohy č. 1 a opisu uvedeného v zozname položiek uvedených v Návrhu na plnenie kritérií pre zabezpečenie cateringu na mimoriadne podujatia, ktorý tvorí neoddeliteľnú prílohu č. 2 k tejto Dohode (ďalej len **„Príloha č. 2“**) a (ii) služby spojené so zabezpečením cateringových služieb (ďalej spoločne bod (i) a (ii) ako **„služby“** alebo **„predmet dohody“**). Objednávateľ sa zaväzuje zaplatiť Poskytovateľovi za riadne a včas poskytnuté služby dohodnutú cenu v zmysle a za podmienok uvedených v tejto Dohode.
3. Účastníci Dohody sa výslovne dohodli, že cateringovými službami sa rozumejú najmä:
4. príprava, dodávka a servírovanie jedál a nápojov, určených na priamu konzumáciu,
5. zabezpečenie obsluhy vykonávajúcej servis (čašník / servírka), vždy primerane k prezenčnej účasti osôb na podujatí a podľa osobitných požiadaviek verejného obstarávateľa, s minimálnou požadovanou obsluhou v pomere 1 čašník na 20 osôb prítomných na podujatí, alokovať pomerný počet obsluhy na debaras, aby bol zachovaný plynulý priebeh servisu,
6. realizácia komplexnej logistiky v mieste plnenia služieb – zabezpečenie personálu (Manipulační pracovníci, kuchári na výdaj, manažér) vždy primerane k prezenčnej účasti osôb na podujatí a podľa osobitných požiadaviek verejného obstarávateľa, s minimálnym požadovaným personálom 1 zamestnanec v danej pozícií / podujatie,
7. zabezpečenie potrebného inventáru k charakteru podujatia pre stolovanie (rôzne druhy - taniere, príbory, poháre (sklo), šálky s podšálkami (porcelán), karafy a džbány (sklo), nádoby a príslušenstvo pre stály ohrev jedla a pod.), mobiliár (rôzne druhy stoly, stand by stoly, príp. stoličky), textílie (rôzne druhy-vyprané, vyžehlené obrusy, prestierania, stolové štóly, príručníky, príp. návleky na stoličky, dodanie obrúskov z netkanej textílie, papierových obrúskov), prístroje (plnoautomatický kávovar v mieste podujatia, chladiarenské zariadenia, prístroje na ohrev jedla a i.) vrátane dopravy na miesto konania podujatia,
8. zabaliť zostatok dodaného jedla po ukončení podujatia,
9. odvoz a likvidácia odpadu vzniknutého v súvislosti so zabezpečovaním cateringových služieb,
10. poskytnutie ďalších služieb spojených so zabezpečením cateringových služieb podľa požiadaviek Objednávateľa.
11. Poskytovateľ prehlasuje, že si je vedomý skutočnosti, že Objednávateľ má záujem na realizácií plnenia predmetu dohody podľa tejto Dohody v súlade so zásadami zodpovedného verejného obstarávania a Poskytovateľ zaväzuje sa poskytnúť plnenie v súlade s požiadavkami podľa tejto Dohody.

**Článok II**

**Objednávka služieb**

1. Účastníci dohody sa výslovne dohodli, že sa poskytovanie služieb bude uskutočňovať na základe samostatných objednávok, ktoré vystaví Objednávateľ (ďalej len „**objednávka**“). Objednávku bude Objednávateľ Poskytovateľovi zasielať prostredníctvom e-mailu na emailovú adresu uvedenú v záhlaví tejto Dohody zadanej v pracovnom čase (od 8:00 do 16:00 h.) s časovým predstihom štrnásť (14) kalendárnych dní vopred pred termínom poskytovania služieb. Po doručení je Poskytovateľ povinný objednávku potvrdiť prostredníctvom e-mailu najneskôr do 24 hodín od doručenia na emailovú adresu uvedenú v záhlaví tejto Dohody.
2. Objednávka musí obsahovať presné vymedzenie požadovaných služieb, a to uvedením jej (i) druhu, (ii) množstva, (iii) určením konkrétneho miesta poskytnutia služieb, (iv) požadovaného termínu a (v) času, do ktorého sa majú služby poskytnúť, prípadne ďalších konkrétnych a špecifických údajov. Objednávky bude vyhotovovať Objednávateľ priebežne a podľa aktuálnych potrieb.
3. Objednávateľ si vyhradzuje právo zmeny údajov v objednávke najneskôr do päť (5) kalendárnych dní predchádzajúcim dňu konania podujatia v minimálnom rozsahu (i) zmena množstva, (ii) zmena úpravy jedla.
4. Poskytovateľ’ sa zaväzuje súčasne s potvrdením objednávky zaslať Objednávateľovi aj cenovú kalkuláciu za poskytnutie služieb, ktoré budú uvedené v objednávke.
5. Objednávateľ má právo zrušiť objednávku z akéhokoľvek dôvodu najneskôr tri (3) kalendárnych dní predchádzajúcich dňu konania podujatia bez nároku Poskytovateľa náhradu škody. V prípade, ak Objednávateľ zruší objednávku po uplynutí tejto lehoty, Poskytovateľ má nárok na zaplatenie účelne vynaložených nákladov v súvislosti s prípravou objednaných služieb.

**Článok III**

**Miesto, termín a čas poskytnutia služieb**

1. Účastníci dohody sa výslovne dohodli, že miesto poskytnutia služby, termín a čas poskytnutia služby Objednávateľ určí vždy v objednávke. Služby budú poskytované len na území Hlavného mesta Slovenskej republiky Bratislavy.

**Článok IV**

**Cena predmetu Dohody**

1. Účastníci dohody sa výslovne dohodli, že cena za služby je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z .z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**cena**“). Cena je uvedená v eurách s DPH. V jednotkových cenách musia byť zahrnuté všetky náklady Poskytovateľa vzniknuté pri plnení predmetu Dohody. Pre vylúčenie akýchkoľvek pochybností platí, že jednotková cena položiek v Prílohe č. 2 – Návrh na plnenie kritérií, ktorá je neoddeliteľnou súčasťou tejto Dohody, zahŕňa stanovenú cenu za mernú jednotku dodávanej položky a všetky náklady spojené so zabezpečením služieb uvedených v Čl. I ods. 3 písm. a) až g).
2. Jednotkové ceny za jednotlivé položky sú bližšie špecifikované v **Prílohe č. 2** Jednotkové ceny za jednotlivé položky v uvedenej prílohe budú predstavovať jednotkové zmluvné ceny počas celej doby platnosti tejto Dohody. V jednotkovej cene za poskytnuté služby sú zahrnuté všetky náklady Poskytovateľa a jeho subdodávateľov súvisiace s poskytnutím služieb, a to vrátane cestovných nákladov, ktoré vzniknú Poskytovateľovi v súvislosti s poskytovaním služieb podľa tejto Dohody.
3. Celková maximálna súhrnná výška ceny za poskytnuté služby, t. j. finančný limit tejto Dohody je 83 000,00 eur (slovom osemdesiattritisíc eur) bez DPH, pričom plnenie predmetu dohody počas platnosti Dohody v zmysle bude závislé výlučne od reálnej potreby objednávateľa. Poskytovateľ si je vedomý, že mu nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v prvej vete nebude vyčerpaný v plnom rozsahu. Finančný limit Dohody nie je možné prekročiť počas celej doby trvania právnej záväznosti tejto Dohody.
4. Ak Objednávateľovi nastane odôvodnená potreba požiada Poskytovateľa o doplnenie ponuky v súlade s § 83 ods. 4 zákona o verejnom obstarávaní, pričom uskutočneným doplnením nemôže dôjsť k podstatnej zmene Dohody. Za podstatnú zmenu Dohody sa považuje akákoľvek zmena uvedená v § 18 ods. 2 písm. a) až d) zákona o verejnom obstarávaní. Účastníci dohody sa dohodli na nasledovnom postupe pri doplnení ponuky podľa § 83 ods. 4 zákona o verejnom obstarávaní za služby:
5. ak vznikne v priebehu trvania Dohody Objednávateľovi potreba vykonať služby neuvedené v Prílohe č. 2 tejto Dohody, Objednávateľ písomne požiada Poskytovateľa o doplnenie cenovej ponuky za tieto služby; požiadavka bude obsahovať najmä súpis a špecifikáciu služieb, termín (určený formou dátumu) predloženia návrhu jednotkových cien za tieto služby,
6. dodávateľ predloží v termíne určenom Objednávateľom návrh jednotkových cien za služby určené   
   v požiadavke,
7. doplnený cenník služieb bude po podpise oboch účastníkov dohody tvoriť neoddeliteľnú prílohu   
   k Dohode.

**Článok V**

**Platobné podmienky**

1. Objednávateľ bude cenu za konkrétne plnenia predmetu dohody poskytnuté Poskytovateľom podľa objednávky uhrádzať bezhotovostnou platbou na bankový účet Poskytovateľa uvedený v záhlaví tejto Dohody na základe faktúry vystavenej Poskytovateľom. Faktúra bude vystavená najneskôr do pätnástich (15) dní odo dňa dodania služieb. Splatnosť faktúry je tridsať (30) dní odo dňa jej doručenia Objednávateľovi. Dňom úhrady je deň odpísania finančných prostriedkov z účtu Objednávateľa.
2. V prípade, ak Poskytovateľ zmení počas účinnosti tejto Dohody číslo bankového účtu a o tomto riadne neinformuje Objednávateľa, záväzok Objednávateľa sa považuje za splnený bez ohľadu na to, či budú finančné prostriedky pripísané na účet Poskytovateľa.
3. Poskytovateľ môže fakturovať len poskytnuté služby objednané objednávkou, ktorú Objednávateľ doručil Poskytovateľovi.
4. Poskytovateľ’ je oprávnený najskôr deň po dni každého riadneho a včasného dodania služieb v zmysle a za podmienok uvedených v tejto Dohode vyhotoviť faktúru za poskytnuté služby. Faktúra musí obsahovať náležitosti podľa ust. § 74 zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry vystavenej Poskytovateľom musí byť dodací list. Dodací list musí byť potvrdený oprávneným zástupcom Objednávateľa pri prevzatí poskytnutých služieb. Dodací list musí obsahovať miesto a dátum plnenia a podrobný popis poskytnutých služieb.
5. V prípade, že faktúra nebude obsahovať všetky náležitosti daňového dokladu a/alebo jej súčasťou nebude dodací list, riadne potvrdený oprávneným zástupcom Objednávateľa, Objednávateľ má právo vrátiť faktúru Poskytovateľovi na opravu alebo doplnenie. V takom prípade začne nová tridsať (30) dňová lehota splatnosti faktúry plynúť po doručení opravenej alebo doplnenej faktúry.
6. Účastníci dohody sa výslovne dohodli, že na poskytovanie služieb v zmysle a za podmienok uvedených v tejto Dohode sa nebudú zo strany Objednávateľa poskytovať Poskytovateľovi zálohové platby.
7. Zmluvné strany sa dohodli, že Objednávateľ je oprávnený započítať si svoju pohľadávku voči Poskytovateľovi po lehote splatnosti aj bez súhlasu Poskytovateľa oproti akejkoľvek splatnej pohľadávke Poskytovateľa voči Objednávateľovi. O započítaní pohľadávky je objednávateľ povinný písomne informovať audítora. Na započítanie vzájomných nárokov sa použije ustanovenie § 358 a nasl. ObZ primerane.

**Článok VI**

**Práva a povinnosti účastníkov Dohody**

1. Objednávateľ sa zaväzuje:
2. poskytnúť akékoľvek súvisiace doplňujúce informácie k Prílohe č. 1 a podklady na zabezpečenie poskytnutia služieb v zmysle a za podmienok uvedených v tejto Dohode,
3. poskytovať Poskytovateľovi objektívnu nevyhnutú súčinnosť na vykonanie objednanej služby,
4. bezodkladne informovať Poskytovateľa o prípadných zmenách pri objednávaní poskytovania služieb.
5. Poskytovateľ’ sa zaväzuje:
6. poskytovať požadované služby na základe a v súlade s objednávkou Objednávateľa,
7. poskytovať služby na kvalitnej a profesionálnej úrovni v zmysle a za podmienok uvedených v tejto Dohode,
8. poskytnúť služby riadne a včas, s odbornou starostlivosťou, v požadovanej kvalite, v súlade s požiadavkami všeobecne záväzných právnych predpisov platných v Slovenskej republike, ktoré sa na poskytované služby vzťahujú a v zmysle a za podmienok dohodnutých v tejto Dohode, pri zariaďovaní požadovanej služby konať s potrebnou odbornou starostlivosťou podľa pokynov Objednávateľa,
9. chrániť záujmy Objednávateľa súvisiace s poskytovaním služieb podľa tejto Dohody a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek, pri poskytovaní služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
10. dbať na to, aby jeho činnosť podľa tejto Dohody bola maximálne účelná a hospodárna, bezodkladne po zistení písomne upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
11. dodržiavať hygienické zásady počas prevozu stravy a dodržiavať teplotu stravy pri výdaji stravy (podľa noriem HACCP – Hazard analysis and critical control points – Systém zabezpečenia kontroly hygieny potravín),
12. dodržiavať požadovaný dresscode náležitý typu podujatia, a to: formálne oblečenie obsluhujúceho personálu minimálne – čierne nohavice alebo sukňa, biela košeľa alebo blúzka, čierne elegantné topánky, muži musia mať motýlika čiernej farby,
13. dodržiavať všetky pokyny Objednávateľa k poskytovaniu služieb a na požiadanie informovať Objednávateľa o priebehu poskytovania služieb podľa tejto Dohody,
14. na požiadanie Objednávateľa zabaliť dodávané jedlo a/alebo nápoje do ekologického obalu či už rozložiteľného alebo kompostovateľného obalu, vhodný na priamy kontakt s potravinami,
15. v súvislosti s povinnosťou v článku I bod 3 písm. e) Dohody je Poskytovateľ povinný po ukončení každého podujatia, kde počet účastníkov presiahne 50 (päťdesiat), doručiť bezodkladne zvyškové jedlo organizácií: .................................................................. Objednávateľ je oprávnený preveriť, či bolo zvyškové jedlo organizácií doručené. Poskytovateľ nemá povinnosť doručiť zvyškové jedlo vybranej organizácii ak (i) organizácia jedlo neprijme, (ii) z podujatia žiadne zvyškové jedlo nezvýšilo alebo ak (iii) zvyškové jedlo nie je vhodné na ďalšiu konzumáciu,
16. odpad sa bude triediť na recykláciu prinajmenšom na papier/plasty/sklo/kuchynský/reštauračný odpad,
17. všetky kávové a čajové produkty musia byť vyrobené v súlade s parametrami Uznesenia Európskeho parlamentu o spravodlivom obchode a rozvoji [(2005/2245(INI))](https://op.europa.eu/sk/publication-detail/-/publication/36f23154-3dc7-48ca-8ea2-cd5ed0acf9b8) pre účely naplnenia základných princípov spravodlivého obchodovania. Za vyhovujúce sú považované výrobky nesúce značku FAIRTRADE podľa certifikácie FLO alebo výrobky dovážané a distribuované prostredníctvom fair trade organizácií (členovia WFTO), ktoré sú uvedené na webových stránkach WFTO. Dodávatelia môžu preukázať zhodu   
    s požiadavkami aj iným vhodným spôsobom,
18. podávanie vína vyrobené na Slovensku prednostne od lokálnych predajcoch,
19. všetko podávané ovocie (ovocná misa, citrón k čaju) musia byť dodávané s označením kvality BIO.
20. Poskytovateľ sa zaväzuje zabezpečiť odvoz a likvidáciu akéhokoľvek odpadu vzniknutého v súvislosti so službami.
21. Poskytovateľ zodpovedá za dodržiavanie všetkých povinností vyplývajúcich zo všeobecne záväzných právnych predpisov súvisiacich s cateringom, vrátane oblasti bezpečnosti a ochrany zdravia pri práci, hygieny a požiarnej ochrany, za vedenie a prijatie všetkých náležitých a potrebných opatrení na zachovanie bezpečnosti a ochrany zdravia osôb a ich majetku v súvislosti s poskytovaním cateringových služieb na podujatiach organizovaných Objednávateľom.
22. Účastníci dohody sa zaväzujú plniť svoje povinnosti riadne a včas a poskytovať si vzájomnú súčinnosť.
23. V prípade, že dôjde u niektorej z účastníkov dohody k nemožnosti plnenia, je povinná túto skutočnosť oznámiť druhému účastníkovi dohody bez zbytočného odkladu.
24. Poskytovateľ’ sa zaväzuje určiť zodpovednú osobu, ktorá bude prítomná po celú dobu poskytovania služieb   
    v mieste poskytovania služieb v zmysle a za podmienok uvedených v tejto Dohode.
25. Poskytovateľ’ sa zaväzuje, že poskytne služby riadne a včas s náležitou odbornou starostlivosťou.
26. Poskytovateľ’ vyhlasuje, že je poistený pre prípad škôd spôsobených pri výkone svojej činnosti v zmysle a za podmienok uvedených v tejto Dohode s minimálnou výškou poistného krytia vo výške 10 000 eur Poistenie nesmie byť uzavreté za nevýhodných podmienok a musí pokrývať zodpovednosť za akúkoľvek škodu spôsobenú činnosťou Poskytovateľa pri plnení povinností podľa tejto Dohody Objednávateľovi a tiež tretím osobám. Objednávateľ je oprávnený kedykoľvek počas trvania tejto Dohody žiadať od Poskytovateľa predloženie poistnej zmluvy a potvrdenia o zaplatení postenia minimálne na obdobie trvania Dohody k nahliadnutiu podľa potrieb Objednávateľa počas celej doby trvania Dohody aj opakovane.
27. Poskytovateľ’ je pri poskytovaní služieb v zmysle a za podmienok uvedených v tejto Dohode viazaný v dohodnutom rozsahu pokynmi Objednávateľa. Poskytovateľ’ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom, ak Poskytovateľ’ mohol túto nevhodnosť zistiť pri vynaložení odbornej starostlivosti.
28. Objednávateľ je oprávnený vykonať priebežne kontrolu plnenia povinnosti Poskytovateľa riadne poskytnúť služby, v prípade zistenia chybne vykonávaných služieb môže Objednávateľ požadovať od Poskytovateľa, aby zistené nedostatky odstránil okamžite na mieste plnenia a Poskytovateľ sa zaväzuje takto reklamované nedostatky poskytovaných služieb odstrániť okamžite na mieste plnenia.
29. Účastníci dohody sa zaväzujú písomne si oznamovať všetky skutočnosti, ovplyvňujúce poskytovanie služieb po stránke obsahovej a termínovej.
30. Poskytovateľ vyhlasuje a podpisom tejto Dohody potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Poskytovateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody. Poskytovateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
31. Poskytovateľ sa zaväzuje umožniť osobám Objednávateľa, prípadne štátnym inštitúciám (Úrad pre ochranu ústavných činiteľov a diplomatických misií MV SR) vykonávať kontrolu riadneho poskytovania plnenia podľa tejto Dohody, a to aj bez predchádzajúceho ohlásenia takej kontroly, vrátane umožnenia nahliadnutia do zmluvnej dokumentácie Poskytovateľa a jeho subdodávateľov a kontroly v ich priestoroch a v mieste plnenia. Za účelom umožnenia kontroly je Poskytovateľ povinný pri podpise tejto Dohody uviesť Objednávateľovi adresu, prípadne adresy prevádzok / priestorov schválených na výrobu predmetu zákazky (spĺňajúce hygienické požiadavky na výrobu). Poskytovateľ je zároveň povinný pri zmene adresy aktualizovať tieto údaje pre Objednávateľa, najmenej však jeden (1) krát za kalendárny rok, odoslaním údajov na emailovú adresu kontaktnej osoby Objednávateľa.
32. Za účelom kontroly požiadaviek podľa Prílohy č. 1 tejto Dohody je Objednávateľ ďalej oprávnený si vyžiadať dodacie listy k surovinám a produktom použitým pri cateringu či iné rovnocenné dôkazy, tak aby došlo k preukázaniu splnenia požiadaviek uvedených Objednávateľom. Poskytovateľ je povinný predmetné dodacie listy či iné rovnocenné dôkazy doložiť najneskôr v lehote 5 kalendárnych dní od odoslania výzvy Objednávateľa kontaktnej osobe Poskytovateľa.

**Článok VII**

**Využitie subdodávateľov**

1. Poskytovateľ je povinný plniť predmet dohody vlastnými kapacitami. Poskytovateľ však môže poveriť vykonaním služieb aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky a to aj vo vzťahu k zákonu o verejnom obstarávaní.
2. Poskytovateľ garantuje spôsobilosť subdodávateľov pre plnenie predmetu tejto Dohody.
3. Poskytovateľ zodpovedá za celé a riadne plnenie predmetu Dohody počas celého trvania zmluvného vzťahu s Objednávateľom a to bez ohľadu na to, či Poskytovateľ použil subdodávateľov alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Poskytovateľa.
4. Počas trvania Dohody je Poskytovateľ oprávnený zmeniť subdodávateľa uvedeného v neoddeliteľnej Prílohe č. 3 -Zoznam subdodávateľov (ďalej len „Príloha č. 3“) výlučne na základe udeleného písomného súhlasu Objednávateľa a následne uzavretého dodatku k tejto Dohode. Nový subdodávateľ musí spĺňať povinnosť zápisu v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“), v prípade, ak mu takáto povinnosť zo zákona o RPVS vyplýva.
5. V prípade, ak Objednávateľ do 7 pracovných dní odo dňa, v ktorom mu Poskytovateľ poskytne všetky údaje   
   o navrhovanom novom subdodávateľovi podľa ods. 4 tohto článku písomne neoznámi, či schvaľuje alebo zamieta návrh nového subdodávateľa, platí, že nového subdodávateľa schválil. Objednávateľ má právo zamietnuť návrh nového subdodávateľa a požiadať Poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nesplnenie podmienok pre zmenu subdodávateľa atď.).
6. Poskytovateľ vyhlasuje, že Príloha č. 3 tejto Dohody obsahuje aktuálne a úplné údaje v zmysle ustanovenia   
   § 41 ods. 3, 4 a 6 zákona o verejnom obstarávaní v čase uzavretia tejto Dohody. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „údaje“).
7. Zmenu údajov akéhokoľvek subdodávateľa je Poskytovateľ povinný bezodkladne písomne oznámiť Objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Dohode.
8. Porušenie povinností Zhotoviteľa uvedených v tomto článku Dohody sa považuje za podstatné porušenie zmluvných povinností.

**Článok VIII**

**Zodpovednosť za škodu a vady**

1. Objednávateľ je oprávnený kontrolovať realizáciu objednávky aj v priebehu jej plnenia. V prípade, ak budú v kvalite a čase plnenia predmetu dohody vady, Poskytovateľ a Objednávateľ vyhotovia zápis o zistených vadách.   
   V prípade rozdielnych stanovísk dáva konečné rozhodnutie Objednávateľ. Poskytovateľ je povinný vady v termíne určenom Objednávateľom odstrániť.
2. Objednávateľ sa zaväzuje, že reklamáciu za vady poskytnutej služby uplatní u Poskytovateľa bezodkladne po jej zistení.
3. Objednávateľ je oprávnený požadovať, aby Poskytovateľ v primeranej lehote určenej Objednávateľom odstránil vzniknuté vady a/alebo doplnil chýbajúce služby.
4. Poskytovateľ je povinný odstrániť aj vady, u ktorých popiera zodpovednosť a ich odstránenie neznesie odklad. Ak sa preukáže, že Poskytovateľ za takúto vadu nezodpovedá, oprávnené náklady za odstránenie vád uhradí Objednávateľ. Výška nákladov sa bude posudzovať podľa jednotkových cien uvedených v Prílohe č. 2.
5. Ak Poskytovateľ neodstráni vady v lehote určenej Objednávateľom alebo ak Objednávateľ bude mať dôvodné pochybnosti o schopnosti Poskytovateľa odstrániť tieto vady včas, Objednávateľ je oprávnený vady odstrániť treťou osobou na náklady Poskytovateľa.
6. Poskytovateľ v celom rozsahu zodpovedá za škodu spôsobenú na zdraví, živote osôb a za škodu na majetku na strane Objednávateľa, ktorá vznikla v dôsledku porušenia povinností Poskytovateľa vyplývajúca pre neho z tejto Dohody alebo všeobecne záväzných právnych predpisov platných v Slovenskej republike.
7. Poskytovateľ zodpovedá za všetky škody, ktoré vzniknú v dôsledku jeho konania, príp. nekonania a/alebo porušenia, príp. zanedbania niektorej z povinností vyplývajúcej z tejto Dohody. Poskytovateľ je povinný začať   
   s nápravou škody v termíne určenom v písomnom pokyne Objednávateľa.
8. Ak Poskytovateľ nezačne vykonávať nápravu vzniknutej škody v termíne určenom v písomnom pokyne podľa predchádzajúceho odseku alebo Objednávateľ bude mať dôvodné pochybnosti o schopnosti Poskytovateľa vykonať nápravu vzniknutej škody, je oprávnený vykonať nápravu treťou osobou na náklady Poskytovateľa.

**Článok IX**

**Reklamačné podmienky**

1. Objednávateľ sa zaväzuje, že prípadnú reklamáciu zistených nedostatkov poskytnutých služieb, uplatní bez zbytočného odkladu po jej zistení písomnou formou u Poskytovateľa. Zároveň sa účastníci dohody výslovne dohodli, že všetky zistené nedostatky sa prednostne riešia okamžite na mieste plnenia.
2. V prípade nedostatkov pri poskytovaní služieb, ktoré Poskytovateľ neodstránil okamžite na mieste plnenia má Objednávateľ nárok na primeranú zľavu z ceny za poskytnuté služby.

**Článok X**

**Sankcie**

1. Účastníci dohody sa dohodli na týchto sankciách:
2. V prípade, že Poskytovateľ nedodrží termín a čas poskytnutia služieb, môže si Objednávateľ uplatniť voči Poskytovateľovi zmluvnú pokutu vo výške 50 % z ceny neplnených služieb za každý, jednotlivý prípad porušenia tejto povinnosti; predmetné ustanovenie neplatí, ak k posunutiu termínu dôjde z dôvodov na strane Objednávateľa.
3. V prípade omeškania Objednávateľa s úhradou faktúry môže si Poskytovateľ uplatniť voči Objednávateľovi úrok z omeškania v sadzbe podľa § 369a Obchodného zákonníka, predmetné ustanovenie neplatí, ak k posunutiu termínu dôjde z dôvodov na strane Poskytovateľa.
4. V prípade nedodržania povinnosti Poskytovateľa uzavrieť a udržiavať počas trvania Dohody v platnosti poistnú zmluvu podľa Čl. VI. ods. 9 tejto Dohody, môže si Objednávateľ uplatniť voči Poskytovateľovi zmluvnú pokutu vo výške 100,- €, aj začatý deň porušenia tejto povinnosti.
5. V prípade, ak sa ktorékoľvek z vyhlásení Poskytovateľa podľa Čl. VI. ods. 13 tejto Dohody ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Poskytovateľom nelegálne zamestnávaných osôb, (i) je Poskytovateľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Dohody. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Poskytovateľovi aj opakovane.
6. V prípade, ak Objednávateľovi vznikne povinnosť uhradiť daň z pridanej hodnoty v zmysle § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Poskytovateľovi, a to aj z iného existujúceho alebo budúceho zmluvného vzťahu.
7. S nesplnením povinnosti podľa článku VI bodu 2 písm. j) tejto Dohody Poskytovateľom je spojená zmluvná pokuta vo výške 0,5% z maximálnej limitnej ceny podľa článku IV ods. 3 tejto Dohody, a to pre každé nesplnenie tejto povinnosti Poskytovateľom.
8. V prípade, že Poskytovateľ poruší niektorú z jeho povinností vyplývajúcich z Čl. VI ods. 2. tejto Dohody môže si Objednávateľ uplatniť voči Poskytovateľovi zmluvnú pokutu vo výške 250,- € za každé porušenie, a to aj opakovane.
9. V prípade, ak Poskytovateľ poruší akékoľvek ustanovenie článku XIII tejto Dohody (ustanovenia týkajúce sa registra partnerov verejného sektora), je Objednávateľ oprávnený požadovať od Poskytovateľa zaplatenie zmluvnej pokuty vo výške 5.000,- € za každé jednotlivé porušenie jeho povinností podľa v tomto bode uvedeného článku Dohody. Objednávateľ je oprávnený požadovať od Poskytovateľa zaplatenie zmluvnej pokuty podľa tohto odseku aj v prípade, ak Poskytovateľ nezabezpečí plnenie podľa článku XIII tejto Dohody svojim subdodávateľom.
10. V prípade, ak Poskytovateľ poruší povinnosť ochrany dôverných informácií podľa článku XII tejto Dohody, môže si Objednávateľ uplatniť voči Poskytovateľovi zmluvnú pokutu vo výške 300,- € (slovom tristo eur) za každé preukázané porušenie.
11. Zmluvné pokuty alebo poplatok z omeškania sú splatné v pätnásty (15.) deň nasledujúci po doručení písomnej požiadavky (penalizačnej faktúry) oprávneným účastníkom dohody na zaplatenie zmluvnej pokuty alebo úroku z omeškania.
12. Uplatnením zmluvnej pokuty u Poskytovateľa a/alebo zaplatením zmluvnej pokuty Poskytovateľom nie je dotknuté právo Objednávateľa uplatňovať u Poskytovateľa v plnom rozsahu náhradu škody spôsobenú porušením povinností zo strany Poskytovateľa, na ktoré sa vzťahuje zmluvná pokuta.
13. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Poskytovateľa ďalej plniť povinnosť zabezpečenú zmluvnou pokutou, ak sa zmluvné strany nedohodnú inak.

**Článok XI**

**Doba trvania Dohody**

Táto Dohoda sa uzatvára na dobu určitú, a to na 24 (dvadsaťštyri) mesiacov odo dňa nadobudnutia jej účinnosti, alebo do vyčerpania finančného limitu určeného v Čl. IV. ods. 3 tejto Dohody, podľa toho, ktorá skutočnosť nastane skôr.

Táto Dohoda zaniká:

1. uplynutím času, na ktorý bola uzavretá, prípadne vyčerpaním finančného limitu,
2. písomnou dohodou zmluvných strán,
3. písomnou výpoveďou Objednávateľa alebo Poskytovateľa, a to aj bez uvedenia dôvodu, pričom výpovedná lehota je deväťdesiat (90) dní a začína plynúť prvým dňom po dni, v ktorom bola písomná výpoveď doručená druhému účastníkovi dohody,
4. písomným odstúpením od Dohody, pričom každý účastník dohody je oprávnený odstúpiť od tejto Dohody pri podstatnom porušení Dohody druhým účastníkom dohody alebo keď sa pre druhého účastníka dohody stalo splnenie podstatných zmluvných povinnosti úplne nemožným,
5. ako aj v prípade uplatnenia § 19 zákona o verejnom obstarávaní.

Podstatným porušením povinností Poskytovateľa podľa tejto Dohody, sa rozumie každé nasledovné konanie Poskytovateľa súvisiace s predmetom dohody, a to:

1. porušenie povinnosti Poskytovateľa uzavrieť a udržiavať počas trvania Dohody v platnosti poistnú zmluvu podľa Čl. VI. ods. 9 tejto Dohody,
2. opakované nedodržanie povinnosti Poskytovateľa odstrániť vadu alebo napraviť škodu v lehote určenej Objednávateľom podľa Čl. VIII. ods. 8 Dohody; pod opakovaným nedodržaním povinnosti sa rozumie, ak Poskytovateľ v období posledných troch mesiacov minimálne dvakrát neodstránil vadu/nenapravil škody v lehote určenej Objednávateľom a Objednávateľ uplatnil postup podľa Čl. VIII. ods. 5 alebo podľa Čl. VIII. ods. 8 tejto Dohody.
3. nedodržanie záväzku Poskytovateľa poskytnúť služby v dohodnutom množstve, kvalite, mieste, termíne alebo čase,
4. porušenie povinnosti registrácie Poskytovateľa v zmysle zákona o RPVS, ak mu táto povinnosť vznikla,
5. porušenie ktorejkoľvek povinnosti týkajúcej sa mlčanlivosti podľa tejto Dohody,
6. porušenie ktorejkoľvek povinnosti Poskytovateľa týkajúcej sa nelegálnej práce a nelegálneho zamestnávania podľa tejto Dohody,
7. iné porušenie tejto Dohody Poskytovateľom, ak je to v tejto Dohode výslovne uvedené.

V prípade porušenia iných povinností dohodnutých v tejto Dohode zo strany Poskytovateľa je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Poskytovateľa uvedenú v záhlaví tejto Dohody a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej Objednávateľom zakladá dôvod na odstúpenie od Dohody podľa ods. 2 písm. d) tohto článku.

Podstatným porušením povinností Objednávateľa je neuhradenie viac ako šiestich faktúr vystavených následne za sebou.

Účinky odstúpenia nastanú dňom, keď prejav vôle jednej zmluvnej strany o odstúpení bude doručený druhej zmluvnej strane.

Zánik Dohody sa nedotýka nárokov na náhradu škody vzniknutej porušením povinností podľa tejto Dohody, nárokov na zaplatenie zmluvných pokút, ani zmluvných ustanovení týkajúcich sa riešenia sporov medzi zmluvnými stranami a iných ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto Dohody.

**Článok XII**

**Mlčanlivosť**

* 1. Účastníci dohody sa výslovne dohodli, že zamestnanci oboch strán pri plnení predmetu dohody sú povinní postupovať súladne s platnou legislatívou zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov") ako aj Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
  2. Objednávateľ sa zaväzuje pri zverejňovaní akýchkoľvek informácií a podkladov vzťahujúcich sa k poskytnutiu služieb postupovať striktne v súlade so zákonom o verejnom obstarávaní.
  3. Poskytovateľ berie na vedomie, že nie je oprávnený bez predchádzajúceho písomného súhlasu Objednávateľa dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely tejto Dohody, a to ani po ukončení platnosti a účinnosti tejto Dohody.
  4. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Dohody.
  5. Poskytovateľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
  6. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo zmluvných strán, ktorým sú zmluvné strany oprávnené poskytnúť dôverné informácie v nevyhnutnom rozsahu pre plnenie tejto Dohody. Poskytnutie dôverných informácií tretej osobe v nevyhnutnom rozsahu je Poskytovateľ vždy povinný bezodkladne písomne oznámiť Objednávateľovi.
  7. Akékoľvek porušenie povinností zachovávať mlčanlivosť obsiahnutých v tejto Dohode pridruženými osobami, partnermi a/alebo poradcami Poskytovateľa bude považované za porušenie zo strany Poskytovateľa, za čo bude Poskytovateľ zodpovedný.
  8. Predchádzajúce povinnosti zachovávať mlčanlivosť sa nevzťahujú na také informácie, ktoré:

1. sú alebo sa stanú verejne dostupnými bez akéhokoľvek pričinenia Poskytovateľa; alebo
2. boli vo vlastníctve audítora predtým, ako ich získal na základe tejto Dohody; alebo
3. boli vyvinuté Poskytovateľom alebo v jeho mene nezávisle počas trvania povinnosti zachovávať mlčanlivosť; alebo
4. boli získané Poskytovateľom od tretej osoby, ktorá preukázala, že má právo šíriť dôverné informácie; alebo
5. boli sprístupnené niektorou zo zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.

**Článok XIII**

**Register partnerov verejného sektora**

1. V prípade, ak má byť podľa platných právnych predpisov (najmä podľa zákona o RPVS) audítor a/alebo akýkoľvek z jeho subdodávateľov podľa tejto dohody partnerom verejného sektora, audítor sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto dohody zapísaní v registri partnerov verejného sektora. Za dodržiavanie tohto bodu dohody subdodávateľmi zodpovedá v plnom rozsahu audítor. Porušenie povinnosti audítora podľa tohto bodu sa považuje za podstatné porušenie tejto dohody. V prípade porušenia povinností podľa tohto bodu zo strany audítora a/alebo akéhokoľvek jeho subdodávateľa má objednávateľ právo od tejto dohody odstúpiť.
2. Objednávateľ má tiež právo odstúpiť od tejto dohody uzatvorenej s audítorom, ak tento je partnerom verejného sektora, a ak počas trvania dohody nastanú nasledovné skutočnosti:

a) nadobudne právoplatnosť rozhodnutie o výmaze audítora ako partnera verejného sektora z registra podľa § 12 zákona o RPVS,

b) nadobudne právoplatnosť rozhodnutie o pokute z dôvodov podľa § 13 ods. 2 zákona o RPVS,

c) dôjde k výmazu audítora ako partnera verejného sektora na návrh oprávnenej osoby,

d) je audítor ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety zákona o RPVS.

1. Poskytovateľ je kedykoľvek na žiadosť Objednávateľa povinný do 3 pracovných dní predložiť všetky zmluvy so subdodávateľmi Poskytovateľa, a to v každom okamihu realizácie predmetu plnenia tejto Dohody.
2. Objednávateľ má právo prestať plniť svoje zmluvné povinnosti podľa tejto Dohody bez toho, aby sa dostal do omeškania, ak počas trvania Dohody nastanú nasledovné skutočnosti:
3. nie je splnená povinnosť podľa § 11 ods. 2 zákona o RPVS,
4. Poskytovateľ ako partner verejného sektora je v omeškaní so splnením povinnosti podľa § 10 ods. 2 tretej vety zákona o RPVS,
5. v iných v zákone o RPVS stanovených prípadoch.

**Článok XIV**

**Doručovanie**

1. Účastníci dohody sa dohodli, že bežná komunikácia vyplývajúca z Dohody bude prebiehať prioritne formou emailovej komunikácie, a to na emailové adresy uvedené v záhlaví tejto Dohody.
2. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia účastníka dohody, ktorej je písomnosť adresovaná (ďalej len „**adresát**“), aj prípad, keď:
3. adresát jej prijatie odmietne; za deň doručenia písomnosti sa považuje deň jej odmietnutia,
4. adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu adresáta uvedenú v záhlaví tejto rámcovej dohody, prípadne na poslednú známu adresu adresáta. Za deň doručenia sa pokladá siedmy (7.) pracovný deň, ktorý uplynie odo dňa uloženia doručovanej písomnosti na pošte.
5. Písomnosti doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.
6. Písomnosť doručovaná elektronicky sa považuje za doručenú okamihom prevzatia, v prípade, že prevzatie druhý Účastník dohody potvrdí, alebo nasledujúci pracovný deň po jej odoslaní na e-mailovú adresu druhému účastníkovi dohody uvedenú v záhlaví tejto Dohody alebo oznámenú druhému účastníkovi dohody podľa Čl. XV. ods. 1 tejto Dohody, ak druhý účastník dohody písomnosť neprevzal.

**Článok XV**

**Spoločné a záverečné ustanovenia**

* 1. V prípade zmeny názvu, sídla, právnej formy, štatutárnych orgánov ako aj spôsobu ich konania, bankového spojenia, čísla účtu, emailových adries, účastník dohody, ktorého sa niektorá z týchto zmien týka, oznámi druhému účastníkovi dohody túto skutočnosť, a to bez zbytočného odkladu. Pre vylúčenie pochybností sa zmluvné strany dohodli, že v takom prípade nie je potrebné uzatvárať dodatok k tejto Dohode.
  2. Meniť alebo dopĺňať túto Dohodu je možné len na základe dohody oboch účastníkov Dohody vo forme očíslovaného písomného dodatku k Dohode, ktorý nie je v rozpore s ustanovením § 18 zákonom o verejnom obstarávaní. Po obojstrannom potvrdení sa dodatok stane neoddeliteľnou súčasťou tejto Dohody.
  3. Táto Dohoda patrí medzi povinne zverejňované dohody (vrátane dodatkov) podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a ods. 1 zákona č. 40/1964 Zb. Občianskeho zákonníka v znení neskorších predpisov.
  4. Táto Dohoda nadobúda platnosť a je pre účastníkov Dohody záväzná dňom podpisu oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto Dohodu v ten istý deň, tak rozhodujúci je deň neskoršieho podpisu. Táto Dohoda nadobúda účinnosť dňom nasledujúcim po dni jej zverejnenia v Centrálnom registri zmlúv.

* 1. Pokiaľ v Dohode nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len slovenským právnym poriadkom, a to najmä Obchodným zákonníkom a súvisiacimi všeobecne záväznými právnymi predpismi platnými v Slovenskej republike. Účastníci dohody sú povinní rešpektovať zákon o verejnom obstarávaní a v uvedenej súvislosti poskytnúť vyžadovanú súčinnosť.
  2. Táto Dohoda je vyhotovená v štyroch (4) vyhotoveniach s platnosťou originálu, z ktorých každý účastník Dohody obdrží po dve vyhotovenia.
  3. Neplatnosť, neúčinnosť alebo neaplikovateľnosť niektorého ustanovenia tejto Dohody nespôsobuje neplatnosť, neúčinnosť alebo neaplikovateľnosť tejto Dohody ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Dohody sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Dohody nahradili novým ustanovením v súlade s účelom tejto Dohody. V prípade, ak bude právny predpis citovaný v tejto Dohode zrušený a nahradený iným právnym predpisom, odkazy tejto Dohody na pôvodný právny predpis sa budú považovať za odkazy na právny predpis, ktorý ho nahradil.
  4. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Dohody, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Dohody majú príslušné súdy Slovenskej republiky, za použitia slovenského práva.
  5. Účastníci Dohody vyhlasujú, že sú spôsobilí na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Účastníci Dohody si zmluvu prečítali a bez výhrad súhlasia s jej ustanoveniami.
  6. Neoddeliteľnou súčasťou tejto Dohody je:

Príloha č 1 – Opis predmetu zákazky

Príloha č. 2 - Návrh na plnenie kritérií/Cenová ponuka

Príloha č. 3 - Zoznam subdodávateľov

V ..................., dňa

....................................................................

Poskytovateľ

meno a priezvisko

funkcia

V Bratislave, dňa

....................................................................

Objednávateľ

Ing. Tatiana Kratochvílová

prvá námestníčka primátora